open-index/open-wikipedia-markdown huggingface dataset:
Barreiros, As Chás, Maceda

**Barreiros** é un lugar da parroquia das Chás no concello ourensán de Maceda na comarca de Allariz - Maceda. Segundo o Instituto Galego de Estatística, en 2024 estaba deshabitado, o que supón unha diminución con respecto a 2012, cando tiña 6 habitantes.

## Lugares e parroquias 
### Lugares das Chás 
### Parroquias de Maceda 
## Notas
Mars 1M

**Mars 1M** foi o nome dun modelo de sondas espaciais soviéticas que se intentaron lanzar para facer un sobrevoo de Marte nos comezos da era espacial e obter datos e imaxes do planeta. Ámbalas dúas sondas non chegaron nin á órbita terrestre por fallo dos seus foguetes lanzadores, uns Molniya.

As dúas sondas Mars 1M que se intentaron lanzar eran idénticas e tiñan unha masa duns 640&nbsp;kg. Como instrumentación científica levaban a bordo un magnetómetro, un contador de raios cósmicos, unha trampa de ións e un detector de micrometeoritos, entre outros.

## Historial de lanzamentos 
## Notas 
## Véxase tamén 
### Outros artigos 
*Mars 1
*Mars 2
*Mars 3
*Mars 4
*Mars 5
*Mars 6
*Mars 7
*Mars 2MV-4
*Mars M-71
*Mars M-73
*Proton K/D
*Sputnik 22
O Currelo, Covas, Maceda

**O Currelo** é un lugar da parroquia de Covas no concello ourensán de Maceda na comarca de Allariz - Maceda. Segundo o Instituto Galego de Estatística, en 2024 tiña 3 habitantes (1 home e 2 mulleres), o que supón un aumento con respecto a 2011, cando estaba deshabitado.

## Lugares e parroquias 
### Lugares de Covas 
### Parroquias de Maceda 
## Notas
Mars 2MV-4

[miniatura|Unha réplica de [Mars 1, unha sonda de tipo Mars 2MV-4.]]
**Mars 2MV-4** foi o nome dun modelo de sondas espaciais soviéticas que se intentaron lanzar para facer un sobrevoo de Marte nos comezos da era espacial e obter datos e imaxes do planeta. A primeira en ser lanzada, coñecida oficiosamente como *Sputnik 22* en occidente, non chegou nin á órbita terrestre por fallo do foguete lanzador, un Molniya. A segunda, nomeda como Mars 1, foi inxectada con éxito nunha órbita de transferencia cara Marte, pero deixou de transmitir varios meses despois de ser lanzada e antes de chegar ó planeta.

## Características 
O modelo Mars 2MV-4 estaba baseado nas sondas Venera que estudaron Venus. Estaban formadas por un cilindro presurizado de 3,3 m de longo e 1,0 m de diámetro ao que ían unidas antenas, paneis solares e radiadores. O cilindro en si estaba dividido en dúas seccións: a parte inferior, de 0,6 m de longo, contiña a instrumentación científica, mentres que os 2,7 m superiores (denominado *módulo orbital*) contiñan os sistemas de guiado, propulsión e comunicacións, que tiñan lugar mediante unha antena principal parabólica de 1,7 m de diámetro e varias antenas omnidireccionais e semidireccionais. Os dous paneis solares tiñan unha superficie de 2,6 m2 e ían fixos en lados opostos do cilindro, alimentando unha batería de cadmio e níquel cunha capacidade de 42 Amperio-hora. As comunicacións tiñan lugar en tres sistemas de radio con lonxitudes de onda de 1,6 m, 32 cm e 5 e 8 cm. Os instrumentos científicos a bordo incluían un magnetómetro, unha cámara de televisión, un espectrorreflectómetro, sensores de radiación, un espectrógrafo para o estudo do ozono en Marte, un radiotelescopio e un detector de micrometeoroides.

## Historial de lanzamentos 
## Notas 
## Véxase tamén 
### Outros artigos 
*Mars 1
*Mars 2
*Mars 3
*Mars 4
*Mars 5
*Mars 6
*Mars 7
*Mars 1M
*Mars M-71
*Mars M-73
*Proton K/D
*Sputnik 22
Celso Pérez Enríquez

**Celso Pérez Enríquez**, coñecido como **Celso de Poulo**, nado en Cerdal (Gomesende) o 1 de abril de 1885 e finado no Alto do Forriolo o 18 de agosto de 1936, foi un político galego.

## Traxectoria 
Emigrou a Porto Rico en 1902, con 17 anos. Retornou a Galicia en 1918 e coñeceu a que había ser a súa muller, Donilda Pérez Fernández, coa que casou ao ano seguinte. Instalou unha tenda nos Chaos, Poulo, Gomesende, chamada El Recreo Obrero. Durante a Segunda República foi simpatizante da ORGA e do Partido Galeguista. Logo da vitoria da Fronte Popular nas eleccións de febreiro de 1936, o 16 de marzo, o gobernador de Ourense nomeouno alcalde de Gomesende. O día 23, o Pleno da Deputación designouno deputado polo distrito de Celanova e Bande e representante da Xunta Provincial de Transporte.

[miniatura|300px|[Lois Antón|Lois Antón Pérez depositando flores no monumento aos represaliados no Alto do Forriolo.]]

Co golpe de Estado do 18 de xullo de 1936 foi detido e trasladado á Prisión Provincial de Ourenseo 23 de xullo, de onde pasou ao Mosteiro de Celanova o 5 de agosto. Foi fusilado no Alto do Forriolo, na estrada entre Celanova e Xinzo de Limia, o 18 de agosto de 1936 foi soterrado nunha foxa común. Os seus restos foron exhumados polo seu fillo Arturo Pérez Pereira en 1981.

O poeta Xoán Carlos Domínguez Alberte dedicoulle un poema.

## Notas 
## Véxase tamén 
### Bibliografía 
* 
* 

### Ligazóns externas 
*
Alejandro López Laz

**Alejandro López Laz**, coñecido como **Álex López**, nado o 8 de maio de 1991 en La Laguna, Canarias, é un xogador profesional español de baloncesto. Xoga na posición de escolta cunha alzada de 1,89 metros. Actualmento xoga na liga Liga LEB.

## Traxectoria 
Formado no colexio Nuryana de La Laguna, chegou como júnior ao CB Gran Canaria previo paso pola canteira do Tenerife Club de Baloncesto. Alejandro López debutou da man de Pedro Martínez na Liga ACB, xogando un minuto na pista do Assignia Manresa, e na Eurocup na tampada 2009-10, disputou catro minutos ante o SLUC Nancy no Centro Insular de Deportes, achegando un punto e unha asistencia. Ese ano na Liga EBA fixo unha media de 11,3 puntos, 4,7 rebotes, 2,3 asistencias, 2,7 recuperacións e 12,2 de valoración.

En febreiro de 2011 o canteirán do Gran Canaria 2014, quen estaba cedido no UB La Palma, incorpórase á dinámica de traballo do conxunto de Pedro Martínez até final de tempada. O xogador será o substituto de Sitapha Savané, xa que o neerlandés Roeland Schaftenaar, incorporado ao primeiro equipo amarelo nun principio, tamén do UB La Palma, para paliar a baixa de Savané, regresou ao equipo palmeiro. Postrriormente xogaría en Liga LEB co Cáceres, asinando co Club Baloncesto Breogán para a tempada 2013-14.

### Clubs 
*20px|border|EBA Gran Canaria (EBA / ACB, 2008−2010)
*20px|border|LEB La Palma (LEB, 2010−2011)
*20px|border|ACB Gran Canaria (ACB, 2011)
*20px|border|LEB La Palma (LEB, 2011−2012)
*20px|border|LEB Cáceres (LEB, 2012−2013)
*20px|border|LEB Breogán (LEB, 2013−2016)
*20px|border|ACB San Pablo Burgos (LEB / ACB, 2016−2019)
*20px|border|ACB Lenovo Tenerife (ACB, 2019−2021)
*20px|border|ACB Urbas Fuenlabrada (ACB, 2021−2022)
*20px|border|ACB San Pablo Burgos (LEB, 2022−presente)

### Internacional 
* 2007. España. Europeo Sub-16, en Creta (Grecia).
* 2009. España. Europeo Sub-18, en Metz (Francia).

## Palmarés 
* Prata no Europeo Sub16 de 2007 con España. en Creta (Grecia).
* Campión do Nike International Júnior Tournament de Roma 2008-09 con La Caja de Canarias.

## Notas 
## Véxase tamén 
### Ligazóns externas 
* Ficha en ACB.com 
* Ficha en FEB.es 
* Ficha en Promo Sport
Twilight of the Innocents

***Twilight of the Innocents*** é o quinto álbum de estudio da banda de rock alternativo norteirlandesa Ash, publicado o 29 de xuño do 2007 en Irlanda do Norte e o 2 de xullo no Reino Unido e os Estados Unidos a través do selo Infectious Records. O disco foi producido por Tim Wheeler e mesturado por Michael Brauer.

## Listaxe de cancións 
Todos os temas compostos por Tim Wheeler.

# "I Started A Fire" – 4:25
# "You Can't Have It All" – 3:35
# "Blacklisted" – 3:46
# "Polaris" – 4:32
# "Palace of Excess" – 3:38
# "End of the World" – 4:20
# "Ritual" – 3:43
# "Shadows" – 3:55
# "Princess Six" – 3:54
# "Dark and Stormy" – 4:15
# "Shattered Glass" – 5:02
# "Twilight of the Innocents" – 6:21

* "Saskia" é o tema extra na edición xaponesa.
* "New Tattoo" foi a canción exclusiva na reserva en iTunes Store e xa non está dispoñible.
Tonight: Franz Ferdinand

***Tonight: Franz Ferdinand*** é o terceiro álbum da banda escocesa de post-punk revival Franz Ferdinand, publicado o 26 de xaneiro do 2009 a través do selo Domino Records. "Ulysses" foi editado o 19 de xaneiro como primeiro sinxelo e estivo dispoñible en *streaming* no Myspace do grupo. Trátase dun álbum conceptual baseado nunha noite de festa e os efectos da mesma na mañá seguinte.

## Listaxe de cancións
Wilco (The Album)

***Wilco (The Album)*** é o sétimo álbum da banda estadounidense de rock alternativo Wilco, publicado o 30 de xuño do 2009 a través do selo Nonesuch Records. Antes da edición, Wilco puxo en *streaming* o álbum na súa páxina web. O disco foi nomeado ao Grammy Award ao "Mellor álbum de Americana".

## Listaxe de cancións 
Todos os temas compostos por Jeff Tweedy agás "Deeper Down", escrito por Tweedy e Pat Sansone.

# "Wilco (The Song)"&nbsp;– 2:59
# "Deeper Down" &nbsp;– 2:59
# "One Wing"&nbsp;– 3:42
# "Bull Black Nova"&nbsp;– 5:40
# "You and I"&nbsp;– 3:26
# "You Never Know"&nbsp;– 4:21
# "Country Disappeared"&nbsp;– 4:02
# "Solitaire"&nbsp;– 3:04
# "I'll Fight"&nbsp;– 4:23
# "Sonny Feeling"&nbsp;– 4:13
# "Everlasting Everything"&nbsp;– 3:58

;Canción extra de iTunes
# "Dark Neon"&nbsp;– 4:24

### Versións
A banda de rock alternativo estadounidense Jimmy Eat World versionou "You and I" para a edición *deluxe* do seu álbum do 2000 *Invented*.
The Cars (álbum)

***The Cars*** é o álbum de estrea da banda estadounidense de rock The Cars, publicado o 6 de xuño de 1978 a través do selo Elektra Records. Cos populares temas "Just What I Needed" e "My Best Friend's Girl" sendo amplamente pinchados nas emisoras de AOR, o álbum vendeu un millón de copias cara finais de anos e escalou as listas de xeito constante, chegando ao núemro 18 da *Billboard 200* en marzo de 1979. O álbum foi seleccionado número 4 na lista dos mellores álbums do ano e 1979 de *Billboard*. *The Cars* estivo na lista de álbums durante 139 semanas con catro temas máis: "Good Times Roll", "You're All I've Got Tonight", "Bye Bye Love" e "Moving in Stereo".

## Listaxe de cancións
The Whole Love

***The Whole Love*** é o oitavo álbum da banda estadounidense de rock alternativo Wilco, publicado o 27 de setembro do 2011 a través do selo dBpm. Os asistentes ao Solid Sound Festival de 2011 no Museo de Arte Contemporánea de Massachusetts, dende o 24 ao 26 de xuño, puideron mercar o primeiro sinxelo do disco, "I Might". Todo o álbum foi posto en *streaming* na páxina oficial de Wilco durante 24 horas entre o 3 e o 4 de setembro de 2011, e posteriormente puido escoitarse na National Public Radio. O 30 de novembro de 2011 o disco foi nomeado ao Grammy ao "Mellor álbum de rock".

## Listaxe de cancións 
### CD
### Vinilo
;Cara A
#"Art of Almost"
#"I Might"
#"Sunloathe"

;Cara B
#"Dawned on Me"
#"Black Moon"
#"Born Alone"
#"Open Mind"

;Cara C
#"Whole Love"
#"Capitol City"
#"Standing O"
#"Rising Red Lung"

;Cara D
#"One Sunday Morning (Song for Jane Smiley's Boyfriend)"
#"Sometimes It Happens" (Patten/Westbrook)
Esgrima nos Xogos Olímpicos de 1900

[right|300px|thumb|[Italo Santelli *(esquerda)* e Jean-Baptiste Mimiague competinto en florete profesional.]]
Nos **Xogos Olímpicos de 1900** disputáronse sete probas de **esgrima**. Competiron tiradores de 19 nacións entre o 14 de maio e o 27 de xuño.

## Medalleiro 
## Nacións participantes 
Un total de 276 tiradores, representantes de 19 nacións (incluídas tres nacions non recoñecidas polo COI) participaron nos Xogos de París.

## Medalleiro por países 
## Véxase tamén 
### Bibliografía 
* De Wael, Herman. ''Herman's Full Olympians*: "Fencing 1900". Accés, 21 de gener de 2006. Consultable virtualmente en *Herman's Full Olympians'': "Fencing 1900" .
* 
### Ligazóns externas 
* Base de datos do COI
A Costa, A Costa, Maceda

**A Costa** é un lugar da parroquia da Costa no concello ourensán de Maceda na comarca de Allariz - Maceda. Tiña 22 habitantes no ano 2012 segundo datos do INE e do IGE, dos cales 12 eran homes e 10 mulleres.
## Lugares e parroquias 
### Lugares da Costa 
### Parroquias de Maceda 
## Notas
Arena Omsk

O **Omsk Arena** (en ) é un pavillón deportivo da cidade de Omsk (Rusia). Foi inaugurado no 2007, substituíndo o Blinov Sports and Concerts Complex para os partidos como local do equipo de hóckey sobre xeo do Avangard Omsk, que actualmente compite na Kontinental Hockey League (KHL). Ten capacidade para 10.318 espectadores e foi inaugurado o 31 de agosto de 2007.

## Construción e inauguración 
300px|miniatura|dereita|Interior do Omsk Arena.
Logo de que a construción do pavillón fora designada á compañía austríaca AMR, a construción comezou o 16 de marzo de 2004. O 31 de agosto de 2007 xogouse o primeiro partido de hóckey sobre xeo como parte das Super Series de 2007, unha competición júnior entre Rusia e o Canadá.

O propietario orixinal do pavillón foi Roman Abramovich, aínda que en 2012 decidiu donarllo ao Avangard Omsk.

## Eventos 
* Super Series (2007)
* Copa do Mundo de Clubs Júnior (2011–2013)

## Notas 
## Véxase tamén 
### Ligazóns externas 
* O Omsk Arena en hockeyarenas.net
You Could Have It So Much Better

***You Could Have It So Much Better*** é o segundo álbum da banda escocesa de post-punk revival Franz Ferdinand, publicado o 3 de outubro do 2005 a través do selo Domino Records. Gravado entre os Estados Unidos e o seu propio estudio en Glasgow co produtor Rich Costey, o disco levou á edición de catro sinxelos *Top 30* no Reino Unido: "Do You Want To", "The Fallen / L. Wells", "Walk Away" e "Eleanor Put Your Boots On".

## Listaxe de cancións
CSKA Ice Palace

O **CSKA Ice Palace** (en ruso **Ледовый Дворец Спорта ЦСКА**) é un pavillón deportivo da cidade de Moscova (Rusia). Foi reconstruído en 1991 sobre o seu antecesor da era soviética construído en 1964, pasando a ter capacidade para 5.600 espectadores. Neste pavillón xogaba os seus partidos como local a sección de hóckey sobre xeo do CSKA Moscova, equipo que forma parte da Kontinental Hockey League (KHL).

## Galería de imaxes 

Ficheiro:Ice Palace CSKA Moscow01.JPG 
Ficheiro:Ice Palace CSKA Moscow04.JPG 
Ficheiro:Ice Palace CSKA Moscow03.JPG  

## Véxase tamén 
### Outros artigos 
* CSKA Sports Complex

### Ligazóns externas 
* O CSKA Ice Palace en www.hockeyarenas.net
* O CSKA Ice Palace no sitio web do HC CSKA Moscova 
* Información do pavillón en peski.ru 
* Máis información en sports.ru
Condatis

Na relixión celta, **Condatis** era un deus adorado principalmente no norte de Gran Bretaña, aínda que tamén na Galia. Estaba asociado á confluencia dos ríos, en particular do Tyne e o Tees. Na época romana foi asimilado a Marte, probablemente pola súa función de curación.

Condate era tamén o nome celta de Rennes, a cidade dos redones.

## Notas
Eparquía católica ucraína de Buchach

A **eparquía de Buchach** é unha eparquía da Igrexa Católica Bizantina Ucraína en Ucraína, na provincia eclesiástica de Ternopil-Zboriv.

O primeiro bispo foi Irynej Bilyk, pertencente á Orde de San Basilio o Grande, quen foi eparca entre 2000 e 2007. Logo de ser tranferido a Roma en xullo de 2007, foi nomeado bispo Dmytro Hryhorak, pertencente á mesma orde relixiosa.
## Episcopoloxio 
* Irynej Bilyk (21 de xullo de 2000 - 28 de xullo de 2007)
:* *2007 - 2011: Sé vacante (Dmytro Hryhorak como Administrador Apostólico)*
* Dmytro Hryhorak (23 de xullo de 2011 - actualidade)
## Notas e referencias 
## Ligazóns externas 
* Páxina web oficial
Dea Matrona

Na mitoloxía celta, **Dea Matrona** ("Deusa nai divina") foi unha deusa do río Marne da Galia.

Nalgunhas áreas foi adorada como unha divindade tripla, e era coñecida como Deae Matres (ou Deae Matronae). O teónimo galo *Mātr-on-ā* interprétase co significado de "gran nai". O nome da figura mitolóxica galesa Modron, nai de Mabon, deriva do mesmo étimo. Por analoxía, Dea Matrona podería ter sido a nai do Maponos galo. miniatura|Estatua da deusa Matrona.|esquerda

## Véxase tamén 
### Bibliografía 
*Beck, Jane (1970) "The White Lady of Great Britain and Ireland", in: *Folklore* 81:4.
*Loomis, Roger (1945) "Morgain La Fee and the Celtic goddesses", in: *Speculum*. 20:2.
*Meier, Bernhard (1998) *Dictionary of Celtic Religion and Culture*; Cyril Edwards, trans. Woodbridge: Boydell and Brewer.
Joël Dicker

**Joël Dicker**, nado en Xenebra o 16 de xuño de 1985, é un escritor suízo en lingua francesa.

## Traxectoria 
Fillo dunha libreira xenebrina e dun profesor de francés, Joël Dicker estudou en Xenebra, entre outros sitios no colexio Madame de Staël e marchou algúns anos para facer o Cours Florent en París antes de volver a Suíza para estudar Dereito na Universidade de Xenebra, de onde saíu diplomado en 2010.

Aos 10 anos, creou *La Gazette des animaux*, unha revista sobre a natureza que dirixiu durante sete anos e que lle reportou o Premio Cunéo para a protección da natureza e ser nomeado o «redactor xefe máis novo de Suíza» por *La Tribune de Genève*.

Joël Dicker escribiu despois os seus primeiros textos. Un primeiro relato curto de trenta páxinas, "Le Tigre", foi destacado en 2005 no marco do Premio internacional de autores novos destinado aos de 15 a 20 anos en Lausanne, e publicado na selección dos premiados nas *Edicións de l’Hèbe*. En 2010, recibiu o Premio dos escritores xenebrinos pola súa primeira novela *Les Derniers Jours de nos pères*.

Joël Dicker publicou a súa segunda novela, ''La Vérité sur l'affaire Harry Quebert* en setembro de 2012, e obtivo o Gran premio de novela da Academia francesa 2012. Formou parte da selección final para o Premio Goncourt 2012. Recibiu o Premio Goncourt dos estudantes en 2012.

## Obra 
**Le Tigre*, (2005; relato breve, éditions Hèbe)
**Les Derniers Jours de nos pères'', (2012; éd. de Fallois / L’Âge d'Homme)
*''La Vérité sur l'affaire Harry Quebert'', (2012; éditions de Fallois / L'Âge d'Homme). Gran premio de novela da Academia francesa e Premio Goncourt dos estudantes.
Dis Pater

miniatura|dereita|Táboa de maldición (metade do século -I) invocando a Dis Pater cun feitizo.
**Dis Pater** ou **Dispater** foi un deus romano do inframundo, posteriormente absorbido por Plutón ou Hades. Orixinalmente un deus da riqueza, da fertilidade das terras de cultivo e dos minerais subterráneos, foi comparado coas deidades romanas Plutón e Orcus, converténdose nunha deidade do outro mundo.

*Dis Pater* foi comunmente acurtado en ***Dis***. Este nome era unha forma alternativa de chamar ó inframundo ou a unha parte del, como o Dis da *Divina Comedia*.

Crese que Dis Pater foi tamén unha deidade celta. Esta confusión provén da cita dun dos traballos de Xulio César no seu *Commentarii de Bello Gallico* VI:18, onde di que os galos son descendentes de Dis Pater. Porén, é un claro exemplo de interpretatio romana. O que César quixo dicir é que os galos son descendentes dun deus galo semellante ó romano Dis Pater. Posibles candidatos desta función na relixión celta son o galo Sucellus, o irlandés Donn e o galés Beli Mawr, entre outros.
Sergei Moziakin

**Sergei Valeryevich Mozyakin** (en ruso **Серге́й Вале́рьевич Мозя́кин**), nado o 30 de marzo de 1981 en Yaroslavl (Unión Soviética) é un xogador profesional de hóckey sobre xeo ruso que actualmente xoga no Metallurg Magnitogorsk na Kontinental Hockey League (KHL). O seu posto é de atacante.

Con 318 puntos na súa carreira na KHL, foi o líder en puntos da competición en tres ocasións (2008–09, 2009–10 e 2012–13), e é o segundo máximo anotador da historia da KHL.

## Traxectoria 
En 1998 Sergei Mozyakin fixo o seu debut cos Val-d'Or Foreurs na Ligue de hockey junior majeur du Québec (LHJMQ) xogando catro partidos. No seu retorno a Rusia a tempada seguinte, Mozyakin pasou a profesional, xogando no CSKA Moscova na Vyschaïa Hokkeïnaïa Liga (VHL) antes de ascender en 2002 á Superliga con dito equipo. Foi *drafteado* na 9ª rolda do Entry Draft da NHL en 2002, no posto 263 polos Columbus Blue Jackets. Na tempada regular 2005–06 da Superliga Rusa (RSL), Mozyakin mantivo un duelo de anotadores con Aleksey Morozov e Evgeni Malkin para converterse no máximo anotador da liga; finalmente Mozyakin, con 51 puntos, finalizou a liga liderando a competición en puntos. En 2006 fichou polo Khimik Moscow Oblast. Na tempada regular 2007–08 da Superliga, que sería a derradeira tempada da competición antes de ser substituída pola KHL, Mozyakin mantivo outro duelo anotador con Morozov, finalizando cun punto máis que Morozov, liderando a liga en goles (37) e puntos (64).

Mozyakin é tamén un xogador habitual da selección rusa, participando nos doce partidos do Euro Hockey Tour (EHT) na tempada 2007–08, no que anotou catro goles e repartiu tres asistencias para un total de sete puntos. Mozyakin tamén participou na consecución das dúas medallas de ouro do combinado ruso nos Campionatos do Mundo de 2008 e 2009.

## Palmarés 
*Campionato do Mundo 2008 (medalla de ouro)
*Campionato do Mundo 2009 (medalla de ouro)
*Finalista da Copa Gagarin 2010–2011 (medalla de prata)

## Estatísticas 
## Estatísticas internacionais 
## Véxase tamén 
### Ligazóns externas 
* Sergei Mozyakin en www.eurohockey.net
* Sergei Mozyakin en The Internet Hockey Database
* Sergei Mozyakin na web da NHL
Erecura

dereita|miniatura|220px|Mapa das inscricións dedicadas á deusa.
**Erecura** (tamén chamada **Herecura**, **Aerecura**, **Eracura**) foi unha deusa adora na antigüidade de orixe celta. É representada cos atributos de Proserpina e está asociada co deus romano do inframundo Dis Pater. Aparece con este último nunha estatua atopada en Oberseebach, Suíza e en varios textos máxicos de Austria, na compaña de Cerberus ou de Ogmios. Outra inscrición dedicada a ela foi atopada preto de Stuttgart, Alemaña. Orixinalmente puido ser unha deusa da terra, asociada coa fertilidade, a cornucopia e cestos de mazás.

## Notas
Emblema de Abkhazia

Actualmente existen dúas entidades que disputan o goberno de Abkhazia, a parcialmente recoñecida República de Abkhazia e o Goberno da República Autónoma de Abkhazia.

## República de Abkhazia 
O **emblema da República de Abkhazia** foi adoptado polo Soviet Supremo de Abkhazia o 23 de xullo de 1992, despois da declaración de secesión de Xeorxia.

O emblema está dividido verticalmente en verde e branco. Sobre este fondo hai figuras en dourado:
* Na base, unha estrela de oito raios. A mesma estrela, máis pequena, tamén aparece na parte superior do lado verde e do branco.
* No centro do brasón hai un xinete cabalgando no poldro chamado Arash, e disparando unha frecha cara ás estrelas. Esta é unha escena da epopea heroica Narts.

O verde simboliza a xuventude e a vida, mentres que o branco simboliza a espiritualidade. As estrelas representan o sol, así como a unión de Oriente e Occidente.

## República Autónoma de Abkhazia 
A República Autónoma de Abkhazia usa o escudo de armas de Xeorxia e tamén adoptou un logotipo que se utiliza cos símbolos nacionais de Xeorxia. O logotipo leva o nome da república autónoma en xeorxiano e abkhazo e representa á Casa de Goberno en Sukhumi.

## Escudos históricos 

Ficheiro:Abkhazia princedom coa.jpg|Escudo do Principado de Abkhazia
Moedas de euro de Austria

As **moedas de euro** de **Austria** son todas de deseños diferentes realizados por Josef Kaiser, cun tema común para cada unha das series. 
* As moedas de valores máis baixos representan flores austríacas.
* As de valor medio a arquitectura de Viena.
* As dun e dous euros levan a imaxe de austríacos famosos.

Tódalas moedas inclúen tamén as 12 estrelas da UE, así como o ano de cuñado pola *Münze Österreich*.

## Moedas de euro de Austria, serie básica 
## Moedas conmemorativas de 2 euros
Genii Cucullati

miniatura|Tres *Genii Cucullati* e unha deusa nun relevo britano-romano.
Os ***Genii Cucullati*** (Espíritos encarrapuchados) son unhas figuras relixiosas atopadas nas rexións romano celtas dende Britania ata Pannonia. Son representados como "figuras encarrapuchadas esculpidas en formas case abstractas" (Henig, 62). Foron atopadas en gran concentración en Renania (Hutton). En Britania adoitan ser atopados na forma de deidade tripla, que semella ser exclusivo das representacións britanas (De la Bedoyère).

A capa con carapucha estaba asociado cos galos durante o período romano. O deus encapuchado da saúde era coñecido como Telesforo e a súa orixe puido deberse ó sincretismo Greco-gálata producido en Anatolia no século -III.
Emmanuel Culio

**Juan Emmanuel Culio**, nado en Mercedes (Buenos Aires) o 30 de agosto de 1983, é un futbolista arxentino. Xoga de centrocampista e o seu equipo actual é o CFR Cluj de Romanía.

## Traxectoria 
O 9 de agosto de 2013 foi presentado como xogador do Deportivo da Coruña, en Segunda División. Estivo relegado á suplencia compartindo demarcación no medio campo con Juan Domínguez, Álex Bergantiños, Luisinho, Antonio Núñez ou Cezary Wilk. No club coruñés xogou 18 partidos e anotou 2 goles: o primeiro nun partido a domicilio fronte o FC Barcelona B no Mini Estadi na xornada 9 (0–1), e o segundo noutra vitoria sobre a SD Ponferradina no Estadio El Toralín (0–1) na xornada 15. Ao remate da campaña lograron o  ascenso a Primeira División.

## Palmarés 
;CFR Cluj
* Liga I (2): 2007–08, 2009–10
* Copa de Romanía (3): 2008, 2009, 2010
* Supercopa de Romanía (2): 2009, 2010

;Galatasaray
* Süper Kupa (1): 2012

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolxxi.com 
* Datos do xogador en bdfa.com.ar 
* Datos do xogador en romaniansoccer.ro
Sardinops sagax

miniatura|Sardiñas do Pacífico.
[miniatura|[Cardume de sardiñas de California.]]
miniatura|Debuxo.
***Sardinops sagax*** (Jenyns, 1842) é un peixe osteíctio mariño da familia dos clupeidos, dentro da orde dos clupeiformes, único representante do xénero ***Sardinops***.

## Etimoloxía 
O xénero, *Sardinops*, deriva do de *Sardina*, e da forma latina *-ops*, derivada do grego antigo ώψ *óps*, "vista", co significado de "parecido", "da mesma aparencia".

## Hábitat e bioloxía 
Distribúese polas costas do Pacífico, desde o sur de Alasca até a Terra do Fogo, polas illas da Micronesia, sueste asiático, desde a China até Indonesia, Nova Zelandia, Australia, por todas as costas do norte do océano Índico, desde Indonesia até o cabo da Boa Esperanza, e incluíndo as illas índicas, e polo Atlántico sur, dobrando este cabo, até o sur do golfo de Guinea.

É un peixe mariño, peláxico-nerítico, oceanódromo. propio dos mares de clima subtropical (augas de 9&nbsp;°C a 21&nbsp;°C; latitude de 61 °N a 47°S; lonxitude de 145°W a 180 °E) que vive desde a superficie atá os 200 m de profundidade.

Os individuos xuvenís aliméntanse principalmente de zooplancto (sobre todo copépodos), e os adultos de fitoplancton.

A reprodución, como en todos os clupeidos, é ovípara, e os ovos son peláxicos, así como as larvas. Poden vivir até os 25 anos de idade.

* *Alausa californica * (Gill, 1862)
* *Alosa musica * (Girard, 1855)
* *Arengus sagax * (Jenyns, 1842)
* *Clupanodon caeruleus * (Girard, 1854)
* *Clupea advena * (Philippi, 1879)
* *Clupea caerulea * (Mitchill, 1815)
* *Clupea melanosticta * (Temminck & Schlegel, 1846)
* *Clupea neopilchardus * (Steindachner, 1879)
* *Clupea ocellata * (Pappe, 1853)
* *Clupea sagax * (Jenyns, 1842)
* *Meletta caerulea * (Girard, 1854)
* *Sardina caerulea * (Mitchill, 1815)
* *Sardina neopilchardus * (Steindachner, 1879)

Así como tamén moitos outros sinónimos vulgares:

* *South American pilchard* (sardiña suramericana) 
* *blue pilchard* (sardiña azul)
* *Australian pilchard* (sardiña australiana)
* *Californian pilchard* (sardiña de California)
* *Chilean sardine* (sardiña chilena*)
* *Japanese pilchard* (sardiña xaponesa)
* *Pacific sardine* (sardiña do Pacífico) 
* *Southern African pilchard* (sardiña surafricana)
entre outros.

## Notas 
## Véxase tamén 
### Outros artigos 
* Clupeiformes
* Clupeidos
* Sardiña

### Ligazóns externas 
* *Sardinops sagax* (Jenyns, 1842) en FishBase . Contén informacións da especie, imaxes e mapa de distribución.
* *Sardinops sagax* (Jenyns, 1842)  en Catalogue of Life. Xuño de 1913.
**Sardinops sagax* en ITIS *(en inglés)''
Medieval: Total War

***Medieval: Total War*** é un videoxogo de estratexia en tempo real para Microsoft Windows desenvolvido por The Creative Assembly e publicado por Activision. Ambientado na Idade Media, este é o segundo xogo da saga *Total War*, a raíz do título de *Shogun: Total War*. Orixinalmente anunciado en agosto de 2001, o xogo foi lanzado en América do Norte o 20 de agosto de 2002 e en Europa o 30 de agosto dese mesmo ano.

## Crítica 
*Medieval: Total War* levou a aclamación da crítica. As loitas en tempo real e a nova característica das batallas de asedio foron eloxiados polo seu realismo, aínda que tamén levou algunhas críticas pola xestión das unidades. A profundidade e a complexidade da parte da estratexia tamén foi ben valorado pola crítica, xunto coa precisión histórica. Foi un éxito comercial, encabezando a lista de videoxogos británica.

## Xogabilidade 
Dun xeito similar ó *Shogun: Total War*, o xogador constrúe un imperio dinástico en Europa, Norte de África e Oriente Medio, que abarca o período de 1087 a 1453. O xogo é á vez estratéxico e táctico, coa estratexia de xogar no modo por quendas nun nivel de provincia por provincia, mentres que as unidades militares de diferentes tipos e capacidades de loita un contra outro en tempo real nun campo de batalla en 3D.

O xogo ten tres opcións de partida:

* *Grande Campaña*. No modo Grande campaña terás que conseguir 44 cidades e Xerusalén.
* *Batalla Personalizada*. O xogador escolle até 8 faccións, un exército para cada un e o lugar.
* *Batalla Rápida*. Como a batalla personalizada pero todas as variantes son escollidas pola computadora.
Río Notwane

O **río Notwane** (ou **Ngotwane**) é un río do sueste de Botswana. 
Partes do seu curso coinciden coa fronteira entre Botswana e Suráfrica. A súa desembocadura está no nacemento do río Limpopo. A súa bacía ocupa 18.053&nbsp;km2.

## Curso 
O Notwane xorde a uns 11&nbsp;km ao sur de Ramotswa, e flúe pola fronteira cara ao nordés até confluír co Limpopo á altura de Mahalapye.
A súa fonte encóntrase nos campos da África austral, nos chamados "veld", na zona oriental do deserto de Kalahari. Logo discorre cara ao nordeste cruzando as terras máis densamente poboadas de Botswana, pasando polo leste de Lobatse e por cerca de Gaborone. Finalmente únese ao río Limpopo pola súa marxe esquerda na fronteira de Suráfrica con Botswana, a 6&nbsp;km da confluencia do Limpopo co río Matlabas.

A cunca do Notwane está composta polo propio Notwane ademais dos seus afluentes, o Taung, o Metsemaswaane e o Nywane,

## Historia 
As marxes do río Notwane están habitadas desde a Idade de Pedra media.
O primeiro asentamento moderno foi Moshaweng, que foi establecido polo xefe tlokwa Gaborone a finais dos 1880, no lugar da actual capital.
A capital do país, Gaborone, foi situada a carón do río nos 1960 en parte debido á proximidade do ferrocarril e en parte debido á dispoñibilidade da auga.

## Presas 
[miniatura|240px|Imaxe da [NASA do río Notwane coa presa de Gaborone.]]
A presa de Gaborone, que abastece de auga a cidade de Gaborone, ten unha capacidade de 144 millón de m3.
Curso arriba, a presa de Ngotwane en Lehurutshe, Suráfrica, ten unha capacidade de 18 millóns de m3.
Na cunca que fornece de auga a presa de Gaborone hai moitas outras represas, maiormente de pequenas dimensións, sendo só a presa de Nnywane, preto de Lobatse, usada para abastecemento de auga.
Tras un estudo en 1992 do impacto das pequenas presas no curso da auga, estableceuse unha moratoria na construcións destas no lugar.

## Notas 
## Véxase tamén 
### Bibliografía 
* 
* 
*  
* 

### Ligazóns externas 
* Limpopo River Basin
* Greater Gaborone
* A Preliminary Chronology of Modern Gaborone
* About Botswana
Ribadumia (homónimos)

Como topónimo **Ribadumia** pode referirse a:

;En Galiza
***Ribadumia**, concello da comarca do Salnés;
****Ribadumia**, parroquia de dito concello.

;Deportes
***Ribadumia Club de Fútbol**, un club galego de fútbol de Ribadumia.

## Véxase tamén
### Outros artigos
Esgrima nos Xogos Olímpicos de 1904

Nos **Xogos Olímpicos de 1904** disputáronse cinco probas de **esgrima**. Competiron 11 tiradores de tres nacións.

Na terceira edición dos xogos, o programa incluíu unha proba de florete por equipos por vez primeira, e a única proba de vara de todas as edicións olímpicas. Elimináronse todas as probas para profesionais. A competición efectuouse entre o 7 e o 8 de setembro.

## Medalleiro
## Nacións participantes 
*  (2) 
* 20px Alemaña (1)
* 20px|Estats Units Estados Unidos (8)

## Medalleiro por países
## Notas 
## Véxase tamén 
### Ligazóns externas
*COI database
* Charles J.P. Lucas. *The Olimpic Games 1904* 
* J.E. Sullivan. ''Spalding's Athletic Almanac for 1905'' 
*
Telo (deus)

**Telo** é un deus celta, o espírito epónimo de Toulon, no departamento francés de Dordoña. Era a deidade dunha fonte sagrada en torno á cal medrou o asentamento antigo da cidade.

Tamén se teñen atopado unha serie de dedicatorias a Telo preto da cidade de Périgueux. En tres delas, Telo é invocado xunto coa deusa Stanna.

## Notas
Arquieparquía católica armenia de Istanbul

A **arquieparquía de Istanbul**, tamén chamada **arquidiocese de Constantinopla**, é unha eparquía que atende aos católicos de rito armenio en Turquía. Foi orixinialmente creada en 1830, e posteriormente unida ao Patriarcado de Cilicia en 1866. En 1928, cando a sé patriarcal foi movida a Beirut, a actual arquieparquía foi restablecida, o 15 de outubro de 1928. O arcebispo actual é Boghos Levon Zekiyan. En 2008 había arredor de 3.650 católicos de rito armenio pertencentes á diocese.

## Territorio 
A arquieparquía ten xurisdición sobre todos os fieis católicos armenios de Turquía. A comunidade católica armenia se concentra especialmente en Istanbul, onde viven arredor de 3.000 fieis, herdeiros dunha colonia moito máis numerosa no pasado. Outros grupos máis pequenos existen en Ankara e Mardin. 
## Episcopoloxio 
En 1830 foi erixida a arquieparquía de Constantinopla. Até a unión coa sé patriarcal, os arcebispos foron os seguintes:
* Anton Nowrichean (1830 - 1838)
* Poghos Marowshean (1838 - 1846)
* Anton Hasownean (1846 - 1866)

En 1866 a sé foi unida ao Patriarcado de Cilicia, dende entón os patriarcas foron os seguintes:
* Antón Pedro IX Hasownean (1866 - xuño de 1881)
* Estevo Pedro X Azarean (4 de agosto de 1881 - 1 de maio de 1899)
* Paulo Pedro XI Emmanowelean (14 de decembro de 1899 - 18 de abril de 1904)
* Paulo Pedro XII Sappaghean (14 de novembro de 1904 - 1910)
* Paulo Pedro XIII Terzean (23 de abril de 1910 - 1928, seguiu a ser patriarca até 1931)

En 1928, o patriarcado foi trasladado a Beirut, e a sé foi restablecida: 
* Hovsep Rokossian (1 de xullo de 1928 - 8 de xuño de 1931, finado)
* Vahan Kitchourian (8 de xuño de 1931 - 28 de marzo de 1936, finado)
* Paul Kiredjian (28 de marzo de 1936 - 20 de abril de 1965)
* Hovhannes Tcholakian (16 de xaneiro de 1967 - 21 de marzo de 2015)
* Boghos Levon Zekiyan (21 de marzo de 2015 - actualidade)

## Notas
Jiří Adam

**Jiří Adam**, nado en Praga o 12 de outubro de 1950, é un pentatleta, tirador de esgrima e adestrador checo, gañador dunha medalla de prata en péntatlon moderno por equipos para Checoslovaquia nos Xogos Olímpicos de 1976.

## Traxectoria 
Adam comezou a practicar o péntatlon na escola, destacando no tiro e na esgrima, que tamén practicaba en solitario. Entre 1973 e 1979 representou a Checoslovaquia nos Campionatos do Mundo de Péntatlon, sen éxito. Nos Xogos Olímpicos de 1976 o equipo checo composto por Adam, Jan Bártů e Bohumil Starnovský logrou con 15.451 puntos a segunda praza tras o Reino Unido. Nos Xogos Olímpicos de 1980 participou en esgrima, co equipo de espada composto ademais por Jurkou, Holubem, Dubou e Kubištou que quedou en sexto lugar. Tras retirarse da alta competición exerceu como adestrador, primeiro en centros deportivos xuvenís e despois no equipo checo de péntatlon.

## Notas
Mars Express

**Mars Express** é unha sonda espacial da Axencia Espacial Europea lanzada o 2 de xuño de 2003 mediante un foguete Soiuz FG desde o cosmódromo de Baikonur para estudar Marte.

A estrutura principal da nave é de aluminio e ten forma de cubo cunhas dimensións de 1,5 m x 1,8 m x 1,4 m. Desta estrutura sobresaen os paneis solares, que lle dan unha envergadura á nave de 12 metros, e varios instrumentos e antenas. A masa total da nave, con propelente, é de 1123&nbsp;kg (666&nbsp;kg sen propelente). Nun dos lados do cubo atópase unha antena parabólica de alta ganancia e 1,8 m de diámetro. Perpendicularmente ós paneis solares, e de lados opostos, sobresaen dúas antenas dipolo de 20 m de longo que forman parte do radar de sondaxe. Doutro dos lados sobresae unha antena tubular de baixa ganancia e 4 m de longo. O cubo contén o sistema de propulsión, cun motor principal bipropelente e cun impulso de 400 N e oito propulsores máis pequenos, de 10 N de impulso e situados en cada esquina do cubo. A nave estabilízase nos tres eixos e o control e coñecemento da actitude corren a cargo de dúas unidades de referencia inercial, dous seguidores de estrelas, dous sensores solares, varios xiroscopios e acelerómetros e catro volantes de inercia de 12 Nms de momento angular. O control térmico da nave ten lugar mediante o uso de radiadores, illantes e quentadores.

## Notas 
## Véxase tamén 
### Outros artigos 
* Beagle 2
* Soiuz FG

### Ligazóns externas 
* Páxina da Mars Express na ESA
Mars M-69

**Mars M-69** ou **Mars M69** foi o nome dun modelo de sondas espaciais soviéticas que se intentaron lanzar cara Marte no ano 1969 para obter datos e imaxes do planeta. Ámbalas dúas sondas non chegaron nin á órbita terrestre por fallo dos seus foguetes lanzadores, uns Proton.

As dúas sondas Mars M-69 que se intentaron lanzar eran idénticas e tiñan unha masa duns 4850&nbsp;kg.

## Historial de lanzamentos 
## Notas
Foncuberta, Foncuberta, Maceda

**Foncuberta** é un lugar da parroquia de Foncuberta no concello ourensán de Maceda na comarca de Allariz - Maceda. Tiña 142 habitantes no ano 2012 segundo datos do INE e do IGE, dos cales 82 eran homes e 60 muller.
## Lugares e parroquias 
### Lugares de Foncuberta 
### Parroquias de Maceda 
## Notas
Foncuberta

Como topónimo **Foncuberta** pode referirse a:

;En Galiza
***Foncuberta**, parroquia do concello de Maceda;
****Foncuberta**, lugar de dita parroquia;
***Foncuberta**, lugar da parroquia de Freixo, no concello da Fonsagrada.

## Véxase tamén
### Outros artigos
Mars M-71

**Mars M-71** ou **Mars M71** foi o nome dun modelo de sondas espaciais soviéticas que se intentaron lanzar cara Marte no ano 1971 para obter datos e imaxes do planeta e que incluían un aterrizador. Das tres sondas deste modelo lanzadas, a primeira fallou por problemas co seu foguete lanzador (un Proton K/D), mentres que as outras dúas conseguiron chegar a Marte, pasando a ser nomeadas como Mars 2 e Mars 3.

As sondas Mars M-71 estaban formadas por un orbitador e unha sonda de aterraxe. A masa total do conxunto era de 4650&nbsp;kg, propelente incluído. Medían 4,1 m de altura, 5,9 m de envergadura e tiñan unha base cun diámetro de 2 m. A masa do orbitador solo era de 3440&nbsp;kg, propelente incluído, mentres que a da sonda de aterraxe era de 1210&nbsp;kg.

## Historial de lanzamentos 
## Notas 
## Véxase tamén 
### Outros artigos 
*Mars 1
*Mars 2
*Mars 3
*Mars 4
*Mars 5
*Mars 6
*Mars 7
*Mars 1M
*Mars 2MV-4
*Mars M-73
*Proton K/D
*Sputnik 22
Calveliño do Monte, Santiso, Maceda

**Calveliño do Monte** é un lugar da parroquia de Santiso no concello ourensán de Maceda na comarca de Allariz - Maceda. Segundo o Instituto Galego de Estatística, en 2024 estaba deshabitado, o que supón unha diminución con respecto a 2012, cando tiña 1 habitante.

## Lugares e parroquias 
### Lugares de Santiso 
### Parroquias de Maceda 
## Notas
Endolimax

***Endolimax*** é un xénero de amebozoos que se encontran nos intestinos de varios animais, onde xeralmente viven como comensais, e inclúe a especie *E. nana* que se encontra nos humanos. Antes pensábase que non era patóxeno, pero posteriores estudos suxeriron que pode causar diarrea crónica e intermitente. Ademais, é significativo en medicina porque causa falsos positivos noutras probas, especialmente nas probas de detección da especie similar *Entamoeba histolytica*, o patóxeno responsable da disentería amebiana, e porque a súa presenza indica que o hóspede inxeriu material de procedencia fecal. Forma quistes con catro núcleos, que se abren no corpo e orixinan trofozoítos. Os trofozoítos viven no colon, e os quistes son infectivos. Os núcleos de *Endolimax nana* teñen un grande endosoma algo descentrado e pequenas cantidades de cromatina visibles ou ningunha.

## Quiste 
Os quistes son pequenos, con forma de esférica a elipsoidal. Os quistes maduros conteñen catro núcleos; os quistes inmaturos raramente se ven. Estes quistes poden medir de 5-10 μm, e máis comunmente de 6-8 μm. Nas preparacións tinguidas, o núcleo ten un claro cariosoma (agregación de cromatina), que, aínda que non é tan grande como o que presenta o trofozoíto, é meirande que o cariosoma observado nas especies de *Entamoeba*. A cromatina periférica está ausente. Aínda que os núcleos non son visibles nas preparacións non tinguidas, os cariosomas son doadamente aparentes en preparacións húmidas tinguidas con iodo. O citoplasma pode conter glicóxeno difuso, e os corpos cromátidos están ausentes. Ocasionalmente, poden aparecer pequenos gránulos ou inclusións no citoplasma.

## Trofozoíto 
Este estadio do ciclo vital mide de 6-12&nbsp;µm, e os valores medios están entre 8 e 10&nbsp;µm. Os trofozoítos vivos son lentos. O núcleo simple ás veces é visible nas preparacións non tinguidas. Nos organismos tinguidos, o cariosoma xeralmente é longo e de forma irregular, pero por veces pode ser fragmentado ou situado contra un lado da membrana nuclear. Non hai cromatina periférica preto da membrana nuclear. O citoplasma, que é bastamente granular e con frecuencia moi vacuolado, pode conter bacterias.

## Notas
Damona

Na relixión celta, **Damona** foi unha deusa adorada na Galia como consorte de Apolo Bormánico e de Apolo Moritasgus. Mary Jones interpreta o nome de Damona como "Vaca divina" baseándose na semellanza a *damos* ("cow"). Tamén ten sido asociada coa deusa irlandesa Boand baseándose na súa asociación bovina. Van Andringa describe a Damona e a Bormana como divindades tutelares das fontes termais en Bourbonne-les-Bains e Saint-Vulbas respectivamente. Foron recuperadas dezasete inscricións dedicadas a Damona, incluíndo nove de Bourbonne-les-Bains e catro de Bourbon-Lancy, ámbalas dúas vilas termais do leste de Francia. Nunha das inscricións de Saintes, ten o epíteto *Matubergini*.

## Notas
A Eirexa, Tioira, Maceda

**A Eirexa** é un lugar da parroquia de Tioira no concello ourensán de Maceda na comarca de Allariz - Maceda. Segundo o INE e o IGE en 2012 tiña nove habitantes (catro homes e cinco mulleres).

Neste lugar está o miliario de Tioira.

## Toponimia 
O topónimo **A Eirexa** (do latín , o lugar da igrexa) débese á presenza no lugar da igrexa parroquial de Santa María.

## Lugares e parroquias 
### Lugares de Tioira 
### Parroquias de Maceda 
## Notas
Mytishchi Arena

O **Mytishchi Arena** (en ruso **Арена Мытищи**) é un pavillón deportivo da cidade de Mytishchi (Rusia), a 5&nbsp;km de Moscova. Foi inaugurado en 2006 e ten capacidade para 7.000 espectadores. Neste pavillón xoga os seus partidos como local o equipo de hóckey sobre xeo Atlant Moscow Oblast, pertencente á Kontinental Hockey League (KHL).

Foi, xunto co Khodynka Arena, sede do Campionato do Mundo de hóckey sobre xeo masculino de 2007 entre o 27 de abril e o 13 de maio de 2007.. Os grupos B e C da compétition xogaron os seus partidos neste pavillón, así como a meirande parte dos partidos descenso, mentres que o resto dos partidos disputáronse no Khodynka Arena.

## Notas 
## Véxase tamén 
### Ligazóns externas 
* Sitio web oficial 
* Artigo sobre o pavillónen www.allhockey.ru 
* O Mytishchi Arena en www.hockeyarenas.net
Johann Julius Walbaum

**Johann Julius Walbaum** nado en Wolfenbüttel (Baixa Saxonia, Alemaña) o 30 de xuño de 1724 e finado o 21 de agosto de 1799 en Lübeck, foi un médico, naturalista e taxónomo alemán.

## Traxectoria 
En Lübeck instituíu un gran *gabinete de curiosidades* e deuse a coñecer polas súas publicacións sobre os peixes e as tartarugas.

Foi o primeiro en describir moitas especies previamente descoñecidas de lugares remotos do planeta, tales como a barracuda (*Sphyraena barracuda*), salmón "Chum" (*Oncorhynchus keta*) do río Kamchatka en Siberia, e o curimatá-pacú (*Prochilodus marggravii*) do río São Francisco no Brasil.

Ademais foi o primeiro en observar a acción preventiva da utilización de luvas contra as infeccións durante a cirurxía médica (aquelas luvas estaban feitas co cego de ovellas en vez de caucho, material que aínda non fora descuberto).

O Museo de Historia Natural de Lübeck (*Museum für Natur und Umwelt Lübeck*), aberto en 1893, foi dotado inicialmente coa extensa colección científica de Walbaum.

## Contribución á ictioloxía 
En ictioloxía, a súa principal contribución foi a reedición do libro de Peter Artedi (1705-1735), que presenta todas as especies de peixes coñecidas na época, aumentadas por unha bibliografía posta ao día por Walbaum. Describiu 200 novas especies, 43 das cales seguen a ser válidas até hoxe, segundo os criterios de Carl von Linné (entre elas, *Sardina pilchardus* a popular sardiña). Renomeou moitas especies creadas por Johann David Schöpf (1752-1800), Georg Wilhelm Steller (1709-1746), Thomás Pennant (1726-1798) e Stephan Petrovich Krascheninnikov (1713-1755).

Esta edición foi severamente criticada por Georges Cuvier (1769-1832) . Pero a obra foi reavaliada posteriormente por Theodore Nicholas Gill (1837-1914)  que recoñeceu o seu interese especialmente polas descricións de diversos xéneros descritos por outros autores.

## Lista parcial de publicacións 
* *Disputatio ... de venæ sectione*, 1749
* *Index pharmacopolii completi cum calendario pharmaceutico*, Gleditsch, Leipzig 1767-69
* *Beschreibung von vier bunten Taubentauchern und der Eidergans*, Lübeck 1778
* *Chelonographia oder Beschreibung einiger Schildkröten nach natürlichen Urbildern*, Gleditsch, Leipzig und Lübeck, 1782

## Notas 
## Véxase tamén 
### Bibliografía 
* Nicolaus Heinrich Brehmer: *Dem Andenken eines geschätzten Arztes D. Johann Julius Walbaum gewidmet*. Lübeck 1799
* H. P. Müller: "Der Ichthyologe und Schildkrötenforscher Johann Julius Walbaum". En: *Die Heimat* **50**: 195-197, Neumünster 1973
* Paolo Parenti (2003): "On the Status of Species Classified in the Genus Perca by Johann Julius Walbaum (1792)",* Zoological Studies*, **42** (4): 491-505.
Mars M-73

miniatura|Mars 6, unha sonda de tipo Mars M-73.
**Mars M-73** ou **Mars M73** foi o nome de dous modelos de sondas espaciais soviéticas que se lanzaron cara Marte no ano 1973 para obter datos e imaxes do planeta. Debido á aliñación desfavorable entre Marte e a Terra ese ano, deciduse lanzar por separado dous orbitadores (Mars 4 e Mars 5) e dous aterrizadores (Mars 6 e Mars 7) cos seus correspondentes módulos de cruceiro que non entrarían en órbita. As catro sondas foron lanzadas con éxito, pero unha remesa de chips defectuosos (durante as probas previas ós voos foron tratados con helio, danandoos) non puideron completar con éxito os seus cometidos.

A misión dos orbitadores era estudar a composición, estrutura e propiedades da atmosfera marciana e fotografar a superficie. Os aterrizadores debían estudar a superficie, indo equipados con fotómetros e analizadores de masa.

## Historial de lanzamentos 
## Notas 
## Véxase tamén 
### Outros artigos 
*Mars 1
*Mars 2
*Mars 3
*Mars 4
*Mars 5
*Mars 6
*Mars 1M
*Mars 2MV-4
*Mars M-71
*Proton K/D
*Sputnik 22
Moedas de euro de San Marino

As moedas de euro de San Marino son todas de deseños diferentes nos seus anversos. San Marino non forma parte da UE pero ten unha relación con Italia de unión monetaria polo que emprega o euro como moeda oficial e as súas emisións son limitadas. As moedas están deseñadas por František Chochola e simbolizan a historia e monumentos da pequena república, levan a letra “R” por estar cuñadas en Roma (*Istituto Poligrafico e Zecca dello Stato*). As moedas tamén levan as iniciais do gravador: “Ch” pola inicial do deseñador (František Chochola) e “ELF” polo gravador (Ettore Lorenzo Frapiccini).

## Cara das moedas de San Marino da primeira serie 
## Véxase tamén 
### Outros artigos 
* Economía de San Marino
* Istituto Poligrafico e Zecca dello Stato